da en da nl ca da da de es da nn da da da da da da da da da da da en da da de de da nn en da da en da da da da de da da da da da da da da da da da da da nl da en da da es nl da
Furesøs budgetforslag i høring indtil 18. september | Furesø Kommune
2.9.2022 11:08:54 CEST | Furesø Kommune
Et samlet Furesø Byråd besluttede på byrådsmødet den 31. august at sende budgetforslag for 2023-2026 i høring. Høringsperioden løber frem til d. 18. september med et budgetborgermøde på Furesø Rådhus den 14. september.
For at sikre balance i budgettet vil det være nødvendigt i Furesøs samlede budget at spare i størrelsesordenen 50 mio. kr. i 2023 og 75 mio. kr. i 2024. Det skyldes i høj grad, at Økonomitaftalen mellem KL og regeringen ikke kompenserer kommunerne fuldt ud for stigende udgifter på en række områder:  Flere børn og ældre; stigende udgifter til voksenhandicap og specialtilbud til udfordrede børn; samt stærkt stigende energipriser. Herudover oplever Furesø i disse år stærkt stigende udgifter til flere førtids- og seniorpensionister.
”Det er afgørende, at vi har balance i Furesøs økonomi. Når vi oplever så store udgiftsstigninger, og vi ligesom øvrige kommuner ikke kompenseres for dem, er vi nødt til at spare. Vi må være ærlige at sige, at besparelserne vil kunne mærkes af borgerne på serviceniveauet og også påvirke medarbejderne i kommunen. Samtidig med besparelserne skal vi udvikle kommunen og finde nye løsninger sammen med borgere, foreninger og virksomheder, så vi på den længere bane kan bremse udgiftsstigningerne på de forskellige velfærdsområder. Det er ikke en let opgave, men det er den opgave, vi har”, siger borgmester Ole Bondo Christensen (A).
Budgettet er i høring fra den 2. september til den 18. september 2022. I høringsmaterialet er også vedlagt et første udkast til en budgetaftale, hvor man kan læse mere om ambitionerne for det gode børneliv, hvor færre børn og unge mistrives og får brug for specialtilbud. Der er også fokus på, hvordan Furesø kan lykkes med af fastholde dygtige velfærdsmedarbejdere og rekruttere nye samt om byrådets ambition om at afbureaukratisere og reducere regler og forretningsgange, der tager ressourcer fra den borgernære service.
Borgermøde om budgettet den 14. september
Onsdag den 14. september afholdes der borgermøde på Furesø Rådhus kl. 19-21. Man skal tilmelde sig borgermødet på forhånd, og man kan ved tilmeldingen markere, om der er bestemte områder, man er særligt interesseret i at få drøftet. Så vil der blive taget hensyn til dette under selve arrangementet.
”Jeg håber, mange vil engagere sig i løbet af høringsperioden. Vi har i byrådet en bunden opgave i forhold til at sikre balance i budgettet, men det skal ske i en god dialog med borgerne. Vi skal også fremover være en god kommune at leve i for børn, unge og ældre, og en god kommune at arbejde i for vores dygtige medarbejde. Det kræver, at vi i byrådet lytter før, vi træffer de nødvendige beslutninger”, siger Ole Bondo Christensen.
Tid og sted for borgermødet:
Borgermødet om budgettet afholdes onsdag den 14. september kl. 19-21 i Multisalen. Man skal tilmelde sig borgermødet på forhånd, og man kan ved tilmeldingen markere, om der er bestemte områder, man er særligt interesseret i at få drøftet. Man kan tilmelde sig på www.furesoe.dk/borgermoeder.
Find budgetforslaget og besparelseskataloget på www.furesoe.dk/hoeringbudget2023
Ole Bondo Christensen (A)
Borgmester og formand for Økonomiudvalget.
Information om Furesø Kommune
Følg pressemeddelelser fra Furesø Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Furesø Kommune
Furesø tager næste skridt i udbygningen af fjernvarmen29.9.2022 09:49:41 CEST | Pressemeddelelse
Furesø Byråd godkendte onsdag den 28. september Vestforbrændings forslag til, hvordan fjernvarmenettet i dele af Værløse by, Hareskovby og Jonstrup skal udbygges. Dermed kan det praktiske arbejde med at etablere fjernvarme i områderne nu begynde.
Et samlet Furesø Byråd indgår budgetaftale for 2023-202426.9.2022 10:19:58 CEST | Pressemeddelelse
Et samlet byråd indgår en budgetaftale med store besparelser, der sikrer et budget i balance og plads til fortsat udvikling.
Mens vi venter på fjernvarmen: Energi-sparetips til din bolig19.9.2022 07:59:54 CEST | Pressemeddelelse
Den årlige Energimarkedsplads er tilbage. Den 27. september kl. 17.30-21 kan du få viden, gode råd og input til, hvordan du kommer helskindet gen-nem en tid, hvor energipriserne stiger, regeringen opfordrer til at skrue ned for varmen, og vi alle skal spare på energien.
Elever fra Furesø Musikskole spiller koncert med DR Big Band16.9.2022 13:21:12 CEST | Pressemeddelelse
Et unikt samarbejde bringer DR Big Band og den japansk-amerikanske chefdirigent, Miho Hazama, til Galaksen den 11. oktober. De professionelle musikere står nemlig ikke alene på scenen til koncerten, der kan opleves af 450 heldige gæster. I koncertens første halvdel medvirker omkring 30 af Furesø Musikskoles elever. Det er kulminationen på lang tids forberedelse og fælles prøver.
Borgmesteren holder åbent kontor 29. september16.9.2022 13:03:56 CEST | Pressemeddelelse
Henny Hansen på 97 år fra Lillevang Plejehjem benyttede lejligheden til at aflægge et besøg hos Ole Bondo Christensen, da der var åbent borgmesterkontor lige før sommerferien. Nu har du igen chancen for at tale med Ole Bondo Christensen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022